María Xosé Porteiro

[thumb|268x268px|[Ernestina Otero Berdintasun saridunak, ezkerretik hasita: Coral del Río Otero (2017), Africa González Fernández (2022), Mercedes Oliveira Malvar (2021), María Xosé Porteiro (2020) eta zutik Paz Filgueira (2023), 2023]]
**María Jose Porteiro García** (Madril, 1952ko maiatzaren 25a) madrildar kazetaria, politikaria eta idazlea da.

## Bizitza 
Publizitatean eta Harreman Publikoetan lizentziatua da Vigoko Unibertsitatean. Madrilen jaio zen. Ama asturiarra eta aita galiziarra izan zituen. Haurtzaroaren zati bat Kuban eman zuen, eta Espainiara itzuli zen familiarekin Vigora bizitzera. 

## Lan ibilbidea 
### Kazetari 
La Voz de Vigo eta Radio Popular de Vigo irratietan lan egin zuen, eta irrati saioak zuzendu zituen.  Kazetari eta zutabegile gisa, *The Washington Post*, *Tribuna Feminista*, *La Voz de Galicia*, *El País* eta *Tiempo* aldizkarietan argitaratu du. Vigoko Udaleko Prentsa Saileko burua izan zen. 

### Politikari 
Galiziako Alderdi Sozialistako (PSdeG) zinegotzia izan zen Vigon eta alkateordea (1987-1991) eta (2003-2006) artean. Alkateorde gisa aritu zen sasoian, Berdintasunaren lehen Zinegotzigoa eta tratu txarrak jasaten dituzten emakumeen Galiziako Harrera Etxea sortu zituen. Galiziako Parlamentuko diputatua (1989-1997) izan zen. Diputatuen Kongresuan, Kanpo Arazoetarako Batzordeko bozeramaile laguntzailea (2004-2007) izan zen. Galiziak atzerrian izan zuen lehen ordezkaria izan zen, Buenos Airesen eta Montevideon egoitza izan zuena, 2007 eta 2009 artean. 2007tik 2009ra Galiziako Xuntako ordezkaria izan zen Argentinan. Mendebaldeko Europar Batasuneko Europako Kontseiluko Parlamentu Batzarreko kidea eta Espainiako Kongresuko diputatua. 2009tik 2011ra, Madrilgo Trenbidearen Museoaren zuzendaritza eta Ferrocarriles Españoles Fundazioaren komunikazioa hartu zituen bere gain. 

2019tik Consello da Cultura Galegako Berdintasun eta Feminismoen (aurretik Berdintasun Batzordea) Dokumentazio Zentroko koordinatzailea da.  

2019. urtean, Alderdi Popularraren eta Galiziako Alderdi Sozialistaren babesarekin, Galiziako Parlamentuak arartekoaren alboko izendatu zuen.

### Idazle 
Lan handia egin du moderatzaile gisa, Vigoko Faro Klubean eta Vigoko Baliabide Feministen Dokumentazio Zentroan, solasaldi literarioen hizlari gisa.

Fikzio historikoko idazlea den aldetik, *Sandalo* Rio eleberria nabarmendu behar da, "emigrazioaren nobela handitzat" jotzen dena, eta Espainiako eta Kubako historia kolektiboan berrehun urteko ibilbidea batzen duena.  

## Sariak eta aintzatespenak 
* 2009an, Meritu Zibila "Espainiaren kanpo politikan egindako ekarpenarengatik".
* 2019an, Maiatzaren Lehena saria, Langile Komisioak (CCOO) emana, Gizarte Konpromiso eta Elkartasunarengatik.
* 2020an, Ernestina Otero Berdintasun saria eman zioten, Vigon, egindako lanarengatik eta ibilbidearengatik.

## Galizierazko lanak 
* *Cobardes* (2001, Ir Indo).
* *Sandalo* (2019, Galaxia).
* *Buscando a Clara*, Historias para conocer bildumakoa, Vigo, Elvira argitaletxea, 2019.

### Lan kolektiboak 
* Celso Emilio Ferreiro, *compañero del viento y de las estrellas (*1981, Arealonga bilduma, Akal argitaletxea).
* *Quen é quen no primeiro Parlamento Galego* (1981, Xerais), José Antonio Perozorekin batera.
* *Narradio: 56 historias en el aire* (2003, Orokorrak).
* *100 Galicia cien. Objetos para contar una cultura.* (2016, Ramón Villares Paz argitaratzailea).
* *Manuel Antonio y nosotros*. Manuel Antoniori omenaldia. (2019, Hercules argitaletxea).
[alt=Claudia Martínez, Ministra de la mujer en Córdoba, Argentina con María José Porteiro y su libro de ensayo, Vine, vi y hablé, las mujeres frente al discurso público|thumb|279x279px|Claudia Martínez, Agentinako Kordobako Emakume ministroa eta [María Xosé Porteiro *Vine, vi y hablé,* *las mujeres frente al discurso público* saiakera liburua erakusten.]]
## Lanak gaztelaniaz 
### Saiakera 
* *Vine, vi y ... ¡hablé!. Las mujeres frente al discurso público* (2012, Agua Editorea).

### Eleberria 
* *Cobardes* (2003, Ir Yendo). Galegotik itzulia.
* *Sándalo* (2020, Mar Menor argitaletxea, Galaxia taldeko editoriala). Galegotik itzulia.
* *Tabiba* (2023, Elvira argitaletxea)

## Ikus-entzunezko iturriak 
* *Museo del Ferrocarril. Estación de las Delicias, muséo y estación al mismo tiempo* bideo historikoaren zuzendaria. A. Gaztelania / L. Almodovar 2010. *El Pais* egunkariak dibulgaziorako erabili zuen.
* Hizlaria Maria Xosé Portei*ro Komunikazio ez Sexistaren* *8.Topaketan. “Comunicación no sexista* (Komunikazio ez-sexista)” izan zen Kordobako Justizia Ministerioak antolatutako lagun komunitarioentzako prestakuntza akademikoaren zortzigarren topaketaren gaia, 2018 Argentina.
* *Sándalo* lanaren aurkezpena Ourenseko Carlos Valcárcel Kultur Etxeko Areto Nagusian, 2019 Espainia. Telemiñoa
* Genero Berdintasuneko Diplomaturako aholkularia Siglo 21 Unibertsitatean. Kordoba Hiria, Argentina 2019.

## Erreferentziak 
## Bibliografia 
* *Gallegos. Quién es quien en la Galicia del siglo XXI*. El Correo Gallego. Feliciano Barrera. Compostela argitaletxea: *El Correo Gallego* / *O Correo Galego*. .

## Kanpo estekak